text: Gindrama nga Pagbasa sa Biblia
text: #000005
text: Pangamuyo—Ang Benepisyo Sini sa Imo
text: #000010
text: Antes mo sugdan ang bisan ano nga hilikuton, natural lang nga mamensar ka, ‘Ano ang benepisyo ko sa sini?’ Apang maiyaiyahon bala kon mamangkot ka sini parte sa pangamuyo? Indi gid man. Natural lang nga luyag naton mahibaluan kon bala may kaayuhan ini. Bisan ang maayo nga tawo nga si Job namangkot: “Kon manawag ako sa iya, sabton niya ayhan ako?”—Job 9:16.
text: #000011
text: Sang nagligad nga mga artikulo, ginbinagbinag naton ang pamatuod nga ang pangamuyo indi lang isa ka rutina ukon paagi nga magnami ang aton pamatyag. Nagapamati gid ang matuod nga Dios sa aton pangamuyo. Kon mangamuyo kita sa husto nga paagi kag sa nagakaigo nga mga butang, pamatian niya kita. Ang matuod, ginapalig-on niya kita nga magpalapit sa iya. (Santiago 4:8) Gani ano ang mapaabot naton kon mangin bahin na sang aton kabuhi ang pangamuyo? Tan-awon naton ang pila lang sa mga benepisyo.
text: #000012
text: Kon may mga problema ka kag mga kabudlayan, nagabatyag ka bala sing sobra nga kabalaka? Sa sini nga tion, ginapalig-on kita sang Biblia nga ‘padayon nga magpangamuyo’ kag ‘ipahibalo sa Dios ang aton mga pangabay.’ (1 Tesalonica 5:17; Filipos 4:6) Ginapasalig kita sang Biblia nga kon mangamuyo kita sa Dios, “ang paghidait sang Dios nga labaw sa tanan nga paghangop magabantay sang [aton] tagipusuon kag ikasarang sa paghunahuna.” (Filipos 4:7) Makatigayon kita sing kalinong kon ipangamuyo naton sa aton langitnon nga Amay ang aton mga kabalaka. Ang matuod, ginapalig-on niya kita nga himuon ini. “Itugyan ang imo lulan kay Jehova, kag sia magaalay-ay sa imo,” siling sang Salmo 55:22.
text: #000013
text: “Itugyan ang imo lulan kay Jehova, kag sia magaalay-ay sa imo.”—Salmo 55:22
text: #000014
text: Madamo nga tawo sa bilog nga kalibutan ang nakatigayon sini nga kalinong. Si Hee Ran nga taga-South Korea, nagsiling: “Bisan pa mabug-at ang akon mga problema, kon ipangamuyo ko ini, nagahaganhagan ang akon pamatyag kag daw may kusog ako nga mabatas ini.” Si Cecilia nga taga-Pilipinas, nagsiling: “Subong iloy, nabalaka gid ako parte sa akon mga bata nga babayi, kag sa akon iloy nga indi na makakilala sa akon. Pero bangod sang pangamuyo, nahimo ko ang akon mga buluhaton kada adlaw nga wala nagakabalaka sing daku. Nahibaluan ko nga buligan ako ni Jehova sa pag-atipan sa ila.”
text: #000015
text: Nagaatubang ka bala sang grabe nga kabudlayan, ayhan makatalagam ukon masubo gid nga mga kahimtangan? Ang pagpangamuyo sa “Dios nga nagahatag sang tanan nga sahi sang lugpay” nagahatag sing daku nga paumpaw. Ang Biblia nagasiling nga sia “nagalugpay sa aton sa tanan naton nga mga pagtilaw.” (2 Corinto 1:3, 4) Halimbawa, sang nagbatyag si Jesus sing daku nga kasakit, “nagluhod sia kag nagpangamuyo.” Ano ang resulta? “Nagpakita sa iya ang isa ka anghel halin sa langit kag ginpabakod sia.” (Lucas 22:41, 43) Ang matutom nga si Nehemias ginpahog sang malain nga mga tawo nga nagtinguha sa pagpauntat sa iya sa paghimo sang buluhaton sang Dios. Nangamuyo sia: “Karon nagapangamuyo ako, pabakura ang akon mga kamot.” Ang masunod nga mga hitabo nagapakita nga ginbuligan gid sia sang Dios agod mabatuan ang iya kahadlok kag agod magmadinalag-on sa iya hilikuton. (Nehemias 6:9-16) Si Reginald nga taga-Ghana, nagsugid sang iya eksperiensia parte sa pangamuyo: “Kon nagapangamuyo ako, ilabi na sa tion sang grabe nga mga kabudlayan, nagahaganhagan ang akon pamatyag nga masugid ang akon problema sa isa nga makasarang sa pagbulig sa akon kag nagapasalig sa akon nga wala ako sing kabalak-an.” Huo, malugpayan kita sang Dios kon mangamuyo kita sa iya.
text: #000017
text: Ang pila naton ka desisyon mahimo nga may permanente nga epekto sa aton kag sa aton mga pinalangga. Paano kita makahimo sang maalamon nga mga desisyon? Nagasiling ang Biblia: “Kon may isa sa inyo nga kulang sang kaalam [ilabi na sa tion sang mga pagtilaw], padayon sia nga magpangayo sa Dios kag ihatag ini sa iya, kay maalwan Sia nga nagahatag sa tanan kag wala nagapangtamay.” (Santiago 1:5) Kon mangamuyo kita sing kaalam, gamiton sang Dios ang iya balaan nga espiritu agod maggiya sa aton sa paghimo sing maalamon nga mga desisyon. Ang matuod, espesipiko kita nga makapangayo sang balaan nga espiritu bangod si Jesus nagapasalig sa aton nga “ihatag gid [sang Amay sa langit] ang balaan nga espiritu sa mga nagapangayo sa iya!”—Lucas 11:13.
text: #000018
text: “Padayon ako nga nangamuyo kay Jehova nga giyahan niya ako sa paghimo sing husto nga desisyon.”—Kwabena, Ghana
text: #000019
text: Bisan si Jesus nagbatyag nga dapat sia mangayo sing bulig sa iya Amay sa paghimo sing importante nga mga desisyon. Ginasugiran kita sang Biblia nga sang nagpili sia sang 12 ka lalaki agod mangin iya apostoles, “nagpangamuyo sia sa Dios sa bug-os nga gab-i.”—Lucas 6:12.
text: #000020
text: Pareho kay Jesus, madamo karon ang napalig-on sang makita nila kon paano sila ginabuligan sang Dios sa paghimo sing maalamon nga mga desisyon. Si Regina, nga taga-Pilipinas, nagsugid sang iya madamo nga problema, pareho sang pagsakdag sa iya kaugalingon kag sa iya pamilya sang napatay ang iya bana, pagkadula sang iya obra, kag sang kabudlayan sa pagpadaku sa iya kabataan. Ano ang nakabulig sa iya nga maghimo sing maalamon nga mga desisyon? Nagsiling sia, “Nangamuyo ako nga buligan ako ni Jehova.” Si Kwabena, nga taga-Ghana, nagsiling kon ngaa nangayo sia sing bulig sa Dios, “Nadulaan ako sing obra sa konstruksion diin may daku ako nga sueldo.” Sang ginabinagbinag niya kon ano ang iya himuon, nagsiling sia, “Padayon ako nga nangamuyo kay Jehova nga giyahan niya ako sa paghimo sing husto nga desisyon.” Nagdugang sia, “Nabatyagan ko gid nga ginbuligan ako ni Jehova nga makapili sing obra agod maatipan ko ang akon espirituwal kag pisikal nga mga kinahanglanon.” Maeksperiensiahan mo man ang panuytoy sang Dios kon ipangamuyo mo ang mga butang nga makaapektar sa imo kaangtanan sa iya.
text: #000021
text: Ginbinagbinag naton ang pila lang sa mga benepisyo sang pangamuyo sa imo. (Para sa dugang nga mga halimbawa, tan-awa ang kahon nga “ Mga Benepisyo sang Pangamuyo.”) Apang agod matigayon mo ini nga mga benepisyo, dapat makilala mo anay ang Dios kag mahibaluan ang iya kabubut-on. Kon luyag mo ini, ginapalig-on ka namon nga pangabayon ang mga Saksi ni Jehova nga buligan ka sa pagtuon sa Biblia. * Amo ini ang una mo nga himuon agod mangin suod ka sa “Manugpamati sang pangamuyo.”—Salmo 65:2.
text: #000022
text: Malinong nga hunahuna “Indi kamo magkabalaka sa bisan ano nga butang, kundi sa tanan nga butang paagi sa pangamuyo kag pag-ampo nga may pagpasalamat, ipahibalo sa Dios ang inyo mga pangabay; kag ang paghidait sang Dios nga labaw sa tanan nga paghangop magabantay sang inyo tagipusuon kag ikasarang sa paghunahuna paagi kay Cristo Jesus.”—Filipos 4:6, 7.
  Malugpayan sang Dios “Dayawon ang Dios kag Amay sang aton Ginuong Jesucristo, ang Amay nga may mapinalanggaon nga kaluoy kag ang Dios nga nagahatag sang tanan nga sahi sang lugpay, nga nagalugpay sa aton sa tanan naton nga mga pagtilaw.”—2 Corinto 1:3, 4.
  Magiyahan sa paghimo sang maalamon nga mga desisyon “Kon may isa sa inyo nga kulang sang kaalam, padayon sia nga magpangayo sa Dios kag ihatag ini sa iya, kay maalwan Sia nga nagahatag sa tanan kag wala nagapangtamay.”—Santiago 1:5.
  Mabuligan sa paglikaw sa pagsulay “Padayon kamo nga magpangamuyo agod indi kamo masulay.” —Lucas 22:40.
  Mapatawad ang mga sala “Kag ang akon katawhan nga ginatawag sa akon ngalan magpaubos kag magpangamuyo kag magdangop sa akon kag magbiya sa ila malain nga dalanon, pamatian ko sila halin sa langit kag patawaron ko ang ila sala.”—2 Cronica 7:14.
  Mabuligan ang iban “Ang pag-ampo sang matarong nga tawo may gamhanan nga epekto.”—Santiago 5:16.
  Mapalig-on kon ginasabat ang mga pangamuyo “Nagsiling si Jehova sa iya [kay Solomon]: ‘Nabatian ko ang imo pangamuyo kag pangabay.’”—1 Hari 9:3.
text: #000024
text: Malinong nga hunahuna “Indi kamo magkabalaka sa bisan ano nga butang, kundi sa tanan nga butang paagi sa pangamuyo kag pag-ampo nga may pagpasalamat, ipahibalo sa Dios ang inyo mga pangabay; kag ang paghidait sang Dios nga labaw sa tanan nga paghangop magabantay sang inyo tagipusuon kag ikasarang sa paghunahuna paagi kay Cristo Jesus.”—Filipos 4:6, 7.
text: #000025
text: Malugpayan sang Dios “Dayawon ang Dios kag Amay sang aton Ginuong Jesucristo, ang Amay nga may mapinalanggaon nga kaluoy kag ang Dios nga nagahatag sang tanan nga sahi sang lugpay, nga nagalugpay sa aton sa tanan naton nga mga pagtilaw.”—2 Corinto 1:3, 4.
text: #000026
text: Magiyahan sa paghimo sang maalamon nga mga desisyon “Kon may isa sa inyo nga kulang sang kaalam, padayon sia nga magpangayo sa Dios kag ihatag ini sa iya, kay maalwan Sia nga nagahatag sa tanan kag wala nagapangtamay.”—Santiago 1:5.
text: #000027
text: Mabuligan sa paglikaw sa pagsulay “Padayon kamo nga magpangamuyo agod indi kamo masulay.” —Lucas 22:40.
text: #000028
text: Mapatawad ang mga sala “Kag ang akon katawhan nga ginatawag sa akon ngalan magpaubos kag magpangamuyo kag magdangop sa akon kag magbiya sa ila malain nga dalanon, pamatian ko sila halin sa langit kag patawaron ko ang ila sala.”—2 Cronica 7:14.
text: #000029
text: Mabuligan ang iban “Ang pag-ampo sang matarong nga tawo may gamhanan nga epekto.”—Santiago 5:16.
text: #000030
text: Mapalig-on kon ginasabat ang mga pangamuyo “Nagsiling si Jehova sa iya [kay Solomon]: ‘Nabatian ko ang imo pangamuyo kag pangabay.’”—1 Hari 9:3.
text: #000031
text: May Ngalan Bala ang Dios?
text: #000034
text: Ang Dios may madamo nga titulo, lakip ang Labing Gamhanan, Manunuga, kag Ginuo. Pero ang personal nga ngalan sang Dios gingamit sing mga 7,000 ka beses sa Biblia.
text: #000035
text: Makabenepisyo Ka Bala sa Pagpangamuyo?
text: #000038